HK Unicorn Squad
HK Unicorn Squad on liikumine, mis pakub huviharidusena tehnoloogiaõpet ainult tüdrukutele. Liikumise eesmärgiks on kasvatada 8-14-aastaste tüdrukute seas praktiliste ja põnevate ülesannete abil huvi tehnika, robootika ja loodusteaduste vastu. Alates 2023. aasta sügisest pakutakse koostöös Tallinna Tehnikaülikooliga Unicorn Squad PRO nime all kursuseid ka gümnaasiumiealistele tüdrukutele. HK Unicorn Squadi asutasid 2018. aastal ettevõtja ja insener Taavi Kotka ning tema abikaasa Kerstin Kotka. HK Unicorn Squadi igapäevast tegevust juhib Liis Koser.